stanford-oval/wikipedia huggingface dataset:
טייארה
לעיון נוסף-כתבות, ביקורות

מאיר שניצר, "קולנוע ישראלי עצמאי: חיים קרועים בתמונות", מעריב המגזין, 3 ביוני 2009.
לילי עבודי, "הסיפור המלא, בסרט", צומת השרון.
סמדר סלטון, "חי בסרט", החיים הטובים, מאי 2011, עמ' 21-18.
בילי בסרגליק, "חי בסרט", קול הרצליה, גיליון 751, 24 ביולי 2009, עמ' 35-34.
גל עברי, "מעיף הטייארות", ישראל פוסט, 1 בפברואר 2011, עמ' 16.
צפורה רומן, "לא קברתי את האהבה", לאשה, 1 ביוני 2009.
הערות שוליים

↑  צפורה רומן, "לא קברתי את האהבה", לאשה, 1 ביוני 2009.
↑  צפורה רומן, לאשה.
תרפויטים

התֵרָפּוֹיְטִים (נכתב גם תיראפויטים; ביוונית: Θεραπευταί, תראפאוטאי; בתעתיק לטיני: Therapeutae) היו כת יהודית מסוף תקופת בית שני שמרכזה במצרים. המקור הכתוב היחיד ששרד ומתאר אותה הוא פילון האלכסנדרוני בקונטרס "על חיי העיון".
מקור השם

הם קרויים בשם "תרפויטים" כי הם עוסקים ברפואה הכוללת את הגוף והנפש כאחד. מטפלים בנפש שנפגעה מתענוג ותשוקה, צער ופחד, חמדנות, סכלות, עוולה ושאר יצרים ומעשי שחיתות וגם כי הם חונכו לשרת את האל.
ויתור על קניינים והתבודדות

לפי פילון, התרפויטים, שהאמינו כי סיימו את פרק חייהם הארצי, ומשום שאיפתם לחיי נצח, היו נוטשים את רכושם, את משפחותיהם, ידידיהם, ויוצאים להתבודד מתוך ידיעה שהתחברות עם כאלו שאינם שותפים לאידיאלים היא חסרת תועלת ואף מזיקה. פילון מוצא צידוקים ויתרונות לצעדים אלו של התרפויטים.
הרכב דמוגרפי

כבר באחד המשפטים הראשונים כותב פילון ”שכן קוראים להם בשם תיראפויטים ותיראפויטות” ומכאן (וממשפטים שנכתבו בהמשך) מסיקים כי התרפויטים קיבלו לשורותיהם הן גברים והן נשים.
לפי פילון רוב התרפויטים היו אנשים מבוגרים ומבוססים, שבערוב חייהם היו מעוניינים להעמיק בידע ולהתעמק בהגות. ומכאן ההסבר מדוע אינו מתאר ילדים או דאגות פרנסה, ומדוע לא מוזכרת עבודה בסדר חייהם, אלא תפילות והרהורים בלבד.
היישוב המרכזי

התרפויטים ישבו במקומות רבים בעולם (הידוע באותה עת) אולם רובם התרכזו במצרים. באזורים הקרויים נומים ובעיקר סביב אלכסנדריה. הטובים ביותר, הנבחרים שביניהם, התיישבו על גבעה קרוב לאגם מאריה (אגם מריוט בימינו), מקום טוב למחיה הן מבחינת מזג האוויר (אקלים) והן מבחינת הביטחון. שם בנו בתים צנועים, שהיו קרובים מספיק על מנת ליצור קהילה ולתת רגש ביטחון אך רחוקים מספיק האחד מהשני על מנת לאפשר בדידות והתבודדות.
אורח החיים ביישוב

הבתים צנועים ונטולי קישוטים. בכל בית יש חדר מקודש, הנקרא "סמניון" או "מונסטריון". במקום זה הם מתבודדים ובאים ברזי החיים הנעלים. לחדר זה לא מכניסים מזון או משקה אלא רק ספרי קודש. הם כה עסקו באלוהים עד שהוא הופיע אפילו בחלומותיהם. הם התפללו פעמיים ביממה. תפילת בוקר בה הם מבקשים יום יפה ובהיר, כך שיזכו למחשבה מוארת ועם השקיעה תפילה בה הם מבקשים שנשמתם תחלץ מהמועקות ותעזור להם להגיע לחקר האמת. במהלך היום הם מקדישים את זמנם לקריאה בכתבי הקודש ולפרשנותם בדרך אלגורית, כלומר מתוך נקודת מוצא האומרת שהמילים עצמן הן סמלים למציאות נסתרת הנגלית באמצעות רמזים הטמונים בהן. יש להם גם כתבים שנכתבו על ידי מייסדי הכת, נכתבו בדרך אלגורית ומהווים להם דוגמה. בנוסף הם מחברים פיוטים, שירים ומזמורים לאלוהים. במהלך השבוע מתבודד כל אדם במונסטריון שלו וביום השביעי (שבת) מתכנסים כולם בסמנטיון אחד ומתיישבים בתנוחה המתאימה ליום שבת, ידיהם בתוך הגלימה, יד ימין מונחת בין החזה והסנטר, יד שמאל מאחרי הגוף בקו המותניים. תנוחה המסמלת את היותו של יום השבת יום מנוחה. זקן הקהילה, הבקיא באמונה, נושא בפני הקהל דברי טעם בקול שקט, עיקר הדיבור אינו הוכחת כישרון הדיבור של הנואם אלא הסברים, המבוססים על הגות רבה, של הרעיונות.
בסמניון יש עזרת גברים ועזרת נשים שביניהן מעקה נמוך ושאר הקיר פתוח עד התקרה. כך נשמרת הצניעות בלי שתהייה הפרעה לנשים לשמוע את הדובר ולהבינו.
כיבוש היצר הוא נדבך חשוב בחייהם וכולל גם הסתפקות במועט באוכל. היום מיועד להגות רוחנית ולכן לא אוכלים בשעות האור אלא בשעות החושך בלבד. יש בהם שמדלגים על ארוחות מפאת הרצון להעמיק בלימודיהם. לשתייה הם שותים מי מעיין טריים. ביום שבת, יום קדושה ומנוחה הם אוכלים ארוחות משביעות אם כי צנועות, הכוללות בעיקר לחם, מלח, ותבלין אזוב. בגדיהם פשוטים ונועדו להגן עליהם מפני פגעי מזג האוויר. לכן יש להם מעיל עבה מפרוות עזים לחורף וכותונת בד לקיץ.
משתאות

להבדיל מהגויים, שמשתאותיהם פריצות, אלימות ובזבוז הון. זקני התרפויטים וזקנותיהם מתכנסים אחת לשבעה שבועות, לובשים בגדים לבנים, מסתדרים לפני מיטות הסעודה, ומתפללים בידיים פרושות מעלה שהחגיגה תהיה לרצון אלוהים.
התרפויטים מתיישבים לא לפי סדר גילם אלא לפי סדר קבלתם לכת (כלומר המעמד בכת נקבע על פי הוותק בה), רוב הנשים המשתתפות במשתאות הן בתולות מבחירה (ומכאן ניתן להסיק שאם רובן כאלו, סימן שיש גם אחרות, כלומר נשים נשואות שיש להן ילדים) ולא העמידו משפחה.
מקומות ההסבה קבועים, הגברים מימין והנשים משמאל. אמנם הם מסבים לסעודה, אבל כהמשך לצניעותם ההסבה על מחצלות הפרוסות על מצע עלים, קצות המחצלות מגולגלים שיהיה נוח להשעין עליהם את המרפקים.
המשתה מתחיל כאשר הנשיא היושב בראש השולחן נושא דרשה על סוגיה בכתבי הקודש, פרשנות על דרך הרמז בשיטה אלגורית. לאחר מכן שר הנשיא מזמור לאלוהים, ואחריו שרים האחרים מזמורים שונים. גברים ונשים שרים יחד ”כי אז כולם, גברים ונשים, נושאים את קולם.”.
לתרפויטים אין משרתים או עבדים ולכן מי שמשרת את המסובים הם צעירי הקהילה. כשמסתיים המזמור מכניסים צעירי הקהילה את השולחן ועליו התקרובת. פילון לא מזכיר את הצעירים כמשתתפים במשתה.
למשתה מגישים מים (קרים או חמים לפי בחירה), לחם ומלח המתובל באזוב. וזאת מנקודת מוצא שהיין הוא סם הכסילות ומאכלי פאר מעוררים את התשוקה. הלחם והמלח מזכירים את לחם הפנים ואת שולחן הזהב בכניסה להיכל.
אחרי האוכל הקהל שר. בהתחלה מתקיימות שתי מקהלות. האחת של הגברים והשנייה של הנשים. עם ההתלהבות מצטרפות תנועות ריקוד. אחר כך מתמזגות שתי המקהלות למקהלה אחת מעורבת, נשים וגברים ששרים לשם יראת שמים.
עם עלות השחר פונים כולם מזרחה (לא לכיוון ירושלים) ומתפללים ליום יפה, לידיעת האמת ולמחשבה צלולה. בסיום התפילה פורש כל אחד לסמיון שלו.
את הרעיון למקהלה אחת הם נוטלים משירת הים, אחרי בקיעת ים סוף, כאשר משה הנהיג את שירת הגברים ומרים הנביאה את שירת הנשים.
משתאות התרפויטים מזכירים את המשתאות המתוארות במגילת הסרכים. שם השתתפו במשתה רק אנשי הכת רמי המעלה, אנשי המועצה. סעודתם כללה לחם ו/או תירוש. בראש השולחן ישב כהן שאמר את הברכות. גם ספרי הברית החדשה מתארים את מנהג "בציעת הלחם" שנערך על ידי חסידי ישו, ממנו התפתח טקס האוכריסטיה.
לקריאה נוספת

סוזן דניאל-נטף, 'מבוא ל'על חיי העיון', בתוך פילון האלכסנדרוני, כתבים, כרך ראשון בעריכת סוזן דניאל-נטף, ירושלים: הוצאת מוסד ביאליק והאקדמיה הלאומית הישראלית למדעים, 1986.
אוסביוס, היסטוריה כנסייתית, כרך שני, פרק 17
פאו פיגרס, הרוח והכלה, עמ' 102 והלאה
הערות שוליים

↑  מכאן ניתן להסיק שהריבוי הטבעי בקרב התרפויטים היה נמוך והגידול במספרם בא מהצטרפות אנשים מבחוץ
↑  ראו הברית החדשה, מעשי השליחים, פרק כ', פסוק 7.
| זרמים ביהדות |
| --- | --- | --- |
| אורתודוקסים | חרדים (חסידים • ליטאים • חרדים ספרדים) • דתיים לאומיים (חרדים לאומיים) • אורתודוקסים מודרניים • נאו-אורתודוקסים |  |
| ליברלים | רפורמים • קונסרבטיבים (נאולוגים) • רקונסטרוקציוניסטים • התחדשות יהודית • חילונים-הומניסטים |  |
| תקופת בית שני | פרושים • צדוקים • איסיים • בייתוסים • תרפויטים • נצרות קדומה |  |
| ימי הביניים והעת החדשה המוקדמת | רבניים • קראים • שבתאים • פרנקיסטים |  |
| --- | --- |
בקרת זהויות :  PLWABN: 9811507093605606
טוני פארקס

אנטוני פארקס (באנגלית: Anthony Parkes; נולד ב-5 במאי 1949) הוא כדורגלן עבר ומאמן כדורגל אנגלי.
קריירה

פארקס החל את קריירת המשחק שלו בשנת 1969 בליגה חובבנית, לפני שעבר לבלקברן רוברס ב-1970, שם בילה את שארית קריירת המשחק שלו. הוא שיחק בסך הכל 350 משחקי ליגה וכבש 38 שערים עבור רוברס לפני שפרש ב-1982.
לאחר פרישתו, פארקס הצטרף לצוות האימון של בלקברן תחת בובי סקסטון, ומונה לעוזר מאמן. בשנים 1986–2004 הוא מונה למאמן הזמני של הקבוצה שש פעמים. הוא מונה כמחליף למאמנים בובי סקסטון (דצמבר 1986–פברואר 1987), דון מקאי (ספטמבר–אוקטובר 1991), ריי הארפורד (אוקטובר 1996–יוני 1997), רוי הודג'סון (נובמבר–דצמבר 1998), בריאן קיד (אוקטובר 1999–מרץ 2000) וגריים סונס (ספטמבר 2004).
הערות שוליים

↑  Football: The longest caretaker-manager stint, the Guardian, ‏21 באוקטובר 2008 (באנגלית)
Rumour Has It

"Rumour Has It" (בעברית: "השמועה אומרת") הוא שיר מאת הזמרת והפזמונאית הבריטית אדל לאלבום הסטודיו השני שלה, 21. השיר נכתב על ידי אדל ועל ידי ראיין טדר, שגם הפיק את השיר מוזיקלית. אדל חשפה במסיבות עיתונאים כי השיר לא מכוון כלפי התקשורת אלא כלפי חבריה שמאמינים לשמועות המופצות עליה. מבחינה מוזיקלית "Rumour Has It" מכיל אלמנטים של ג'אז, פופ ובלוז בליווי פסנתר ופעמות כבדות.
השיר זכה לביקורות חיוביות בעיקר. מבקרי המוזיקה שיבחו את קולה של אדל ואת השיר הקליט. אף שלא הופץ כסינגל, דורג במקום ה-96 בבילבורד הוט 100 ודורג בצמרות מצעדים אמריקאיים אחרים. בהולנד, להבדיל, הופץ השיר כסינגל הרביעי מהאלבום, בהמשך ל-"Someone like You", ‏"Rolling in the Deep" ו-"Set Fire to the Rain". השיר זכה לכמה גרסאות כיסוי ביניהן של שחקני הסדרה המוזיקלית המצליחה Glee אשר שרו אותו ושיר נוסף של אדל בשם "Someone like You" בפרק Mash Off.
אף על פי שיצא כסינגל במדינות בודדות בלבד, גרף השיר הצלחות מסחריות רבות, עם מכירות של יותר מ-400,000 עותקים בארצות הברית, ומכירות נוספות רבות באירופה.
רקע וכתיבה

השיר נכתב על ידי אדל וראיין טדר, שהפיק את השיר מוזיקלית. כאשר הזוג דיברו על שיתוף הפעולה המוצלח אדל חשפה כי "קל לזהות משמיעה שיר של ראיין טדר, וזה משהו שאני אוהבת, אבל רציתי ליצור שיר שיפתיע את כולם בשיתוף הפעולה של שנינו, וכך יצרנו שיר בסגנון פופ-בלוזי בועט". עוד סיפרה כי השיר לא נכתב בהשראת התקשורת אלא כיוון אל חבריה, שפעמים רבות הפיצו שמועות על כך שנפרדה מחברהּ: "אנשים עשויים לחשוב שהשיר הוא על בלוגים, מגזינים ועיתונים, אבל הוא לא. הוא על החברים הקרובים שלי שמאמינים לדברים שהם שומעים עליי, וזה די משפיל". אדל ציינה כי "Rolling in the Deep" ו"Rumour Has It" היו ההפכים של "Someone like You", מבחינה מילולית. היא סיפרה כי כתבה את השיר "Someone like You" מכיוון שנמאס לה להיות "כזאת כלבה" עם השירים "Rolling in the Deep" או "Rumor Has It".
מיקומי שיא

|   ‏‏‏  מצעדים ודירוגים (2011–2012)> מדינה |   ‏‏‏  מצעדים ודירוגים (2011–2012)> מצעד |   ‏‏‏  מצעדים ודירוגים (2011–2012)> מיקום שיא |   ‏‏‏  מצעדים ודירוגים (2011–2012)>  |
| --- | --- | --- | --- |
|  אוסטריה | Ö3 אוסטריה טופ 40‏ | 26 |  |
|  אוסטרליה | מצעד הסינגלים האוסטרלי | 69 |  |
|  איסלנד | הפלייליסט | 4 |  |
|  איטליה | מצעד הסינגלים האיטלקי | 23 |  |
|  אירלנד | מצעד הסינגלים האירי | 71 |  |
|  ארצות הברית | בילבורד הוט 100 | 16 |  |
|  ארצות הברית | מצעד השירים האלטרנטיביים | 1 |  |
|  ארצות הברית | מצעד 40 השירים למבוגרים | 2 |  |
|  ארצות הברית | מצעד השירים העכשוויים למבוגרים | 4 |  |
|  גרמניה | GfK – טופ 100 | 68 |  |
|  הולנד | מצעד 40 הסינגלים ההולנדיים | 21 |  |
|  הונגריה | Rádiós Top 40 | 36 |  |
|  הממלכה המאוחדת | מצעד הסינגלים הבריטי | 85 |  |
|  ולוניה | אולטראטופ 40 | 7 |  |
|  ישראל | מדיה פורסט ישראל | 7 |  |
|  לבנון | מצעד 20 העליונים הרשמי של לבנון | 15 |  |
|  מקסיקו | טופ 100 – מקסיקו | 31 |  |
|  סקוטלנד | מצעד הסינגלים הסקוטי | 71 |  |
|  פולין | ZPAV | 1 |  |
|  פלנדריה | אולטראטופ 50 | 46 |  |
|  צרפת | SNEP | 172 |  |
|  קוריאה הדרומית | סירקל צ'ארט | 1 |  |
|  קנדה | קנדה הוט 100 | 16 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  ארצות הברית | בילבורד הוט 100 | 64 |  |
|  ארצות הברית | מצעד השירים העכשוויים למבוגרים | 9 |  |
|  ארצות הברית | מצעד 40 השירים למבוגרים | 16 |  |
|  ארצות הברית | מצעד 40 שירי המיינסטרים | 46 |  |
|  ישראל | מדיה פורסט ישראל | – |  |
|  ישראל | גלגלצ | 17 |  |
|  קנדה | קנדה הוט 100 | 59 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים העכשוויים למבוגרים | 25 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| איטליה (FIMI) | זהב | 25,000 |
| ארצות הברית (RIAA) | פלטינה 2× | 2,000,000 |
| בריטניה (BPI) | זהב | 400,000 |
| מקסיקו (AMPROFON) | זהב | 30,000 |
| קנדה (Music Canada) | פלטינה 3× | 240,000 |
סיכום
| בכל העולם | — | 5,387,790 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | מקור |
| --- | --- | --- | --- |
| הממלכה המאוחדת | 5 בנובמבר 2011 | רדיו מיינסטרים |  |
הערות שוליים

1 2  הערות אלבום "21", XL רקורדינגס וקולומבייה רקורדינגס
↑  מונטגומרי, ג'יימס, אדל חושפת עובדות על 21, חדשות MTV, רשת MTV (באנגלית).
↑  http://www.aria.com.au/pages/SINGLEaccreds2012.htm, www.aria.com.au (באנגלית)
↑  FIMI - Federazione Industria Musicale Italiana - Benvenuto!, ‏2013-09-21
↑  "Gold & Platinum - RIAA". RIAA (באנגלית אמריקאית). נבדק ב-2018-07-17.
↑  www.bpi.co.uk
↑  AMPROFON, amprofon.com.mx
↑  "Gold/Platinum - Music Canada". Music Canada (באנגלית אמריקאית). נבדק ב-2018-07-17.
↑  Adele | ChartMasters stats added to the op!, ATRL (באנגלית)
↑  WebCite query result, www.webcitation.org
| אדל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | 19 • 21 • 25 • 30 |  |
| מיני-אלבומים | ITunes Live from SoHo • iTunes Festival: London 2011 |  |
| אלבומי וידאו | Live at the Royal Albert Hall |  |
| סיבובי הופעות | An Evening with Adele • Adele Live • Adele Live 2016 • Weekends with Adele • Adele in Munich |  |
| ערכים קשורים | Adele at the BBC • Adele Live in New York City • Adele One Night Only |  |
| אדל – שירים |
| --- | --- | --- |
| 19 | "Hometown Glory" • "Chasing Pavements" • "My Same" • "Cold Shoulder" • "Make You Feel My Love" |  |
| 21 | "Rolling in the Deep" • "Someone like You" • "Set Fire to the Rain" • "Rumour Has It" • "Turning Tables" • "Lovesong" |  |
| 25 | "Hello" • "River Lea" • "When We Were Young" • "Million Years Ago" • "Send My Love (To Your New Lover)" • "All I Ask" • "Water Under the Bridge" • "Love in the Dark" • "I Miss You" • "Remedy" • "Sweetest Devotion" |  |
| 30 | "Strangers by Nature" • "Easy on Me" • "My Little Love" • "Cry Your Heart Out" • "Oh My God" • "Can I Get It" • "I Drink Wine" • "All Night Parking (Interlude)" • "Woman Like Me" • "Hold On" • "To Be Loved" • "Love Is a Game" |  |
| השתתפות בסינגלים | "Many Shades of Black" • "Water and a Flame" |  |
| שירים אחרים | "I Can't Make You Love Me" • "Skyfall" |  |
| --- | --- |
בקרת זהויות :  MusicBrainz work: 657338da-aa3a-420d-a72c-bb3f95a35377
טומי מקינן

טומי אנטרו מקינן (בפינית: Tommi Antero Mäkinen, נולד ב-26 ביוני 1964) הוא נהג מרוצי ראלי פיני, שזכה 4 פעמים רצופות באליפות העולם בראלי (1996-1999). כל ארבע האליפויות הושגו בקבוצת מיצובישי. במהלך השנים ניצח 24 מרוצים, מקום חמישי בכל הזמנים.
בשנת 2015 מונה למנהל קבוצת המרוצים של טויוטה המתחרה באליפות העולם בראלי. בסיום עונת 2020 פרש מהתפקיד.
קריירת מרוצים

מקינן השתתף לראשונה בראלי פינלנד, שהיה חלק מאליפות העולם בראלי, בשנת 1987 אך לא הצליח לסיים את המרוץ. עד לשנת 1994 לקח חלק באליפות באופן חלקי. באותה שנה ניצח לראשונה את הראלי הפיני, כשהוא נוהג בפורד אסקורט. עונת 1995 הייתה הראשונה בה התחרה באופן מלא בקבוצת מיצובישי ראליארט. את עונתו השנייה בקבוצה פתח עם צמד ניצחונות בשוודיה ובראלי הספארי שנערך בקניה. שלושה ניצחונות נוספים במהלך העונה הקנו לו את תואר האליפות הראשון, כשנותרו עוד שני מרוצים לסיום העונה. בשלוש העונות הבאות הצליח לשמור על התואר ובשנת 1998 זכה עם מיצובישי גם באליפות היצרנים. באותה שנה יצא משחק הווידאו "ראלי טוני מקינן".
עונת 2000 נפתחה בניצחון במונטה קרלו. היה זה הניצחון היחיד שהשיג באותה עונה. בסיומה איבד את תואר האליפות לנהג פיני אחר, מרקוס גרונהולם. באותה שנה הוציאה מיצובישי גרסה מיוחדת לדגם הלאנסר איוו, שנשאה את שמו של מקינן. בדגם זה עיצוב החזית הקדמית של הרכב היה שונה. חלק מהרכבים נצבעו בצבעי אדום ולבן, בדומה למכוניתו של מקינן.
מקינן המשיך להתחרות עבור מיצובישי עד לסיום עונת 2001, אז עבר להתחרות עבור סובארו. גרנד פרי מונטה קרלו בשנת 2002, מרוץ הבכורה בקבוצה החדשה, היה הניצחון הראשון של מקינן עבור סובארו. בדיעבד התברר שזהו גם הניצחון האחרון בקריירה. במהלך העונה נאלץ לפרוש משבעה מרוצים מתוך הארבעה עשר. את העונה סיים במקום השמיני. את עונתו השנייה בקבוצה סיים באותו המקום. לאחר סיום העונה הודיע על פרישה.
במהלך השנים השתתף מקינן מספר פעמים במרוץ האלופים. בשנת 1990 סיים במקום השני, כסגנו של סטיג בלומקוויסט. בשנת 1999 זכה בתחרות גביע האומות כחלק מהנבחרת הפינית וסיים במקום השני במרוץ אלוף האלופים. שנה לאחר מכן זכה בתואר לאחר שניצח את מרקוס גרונהולם בגמר.
לאחר הפרישה הקים את חברת "טומי מקינן רייסינג" העוסקת בבניית רכבים לתחרויות ראלי וציוד עזר לנהגים.
מנהל קבוצה

טויוטה הייתה פעילה באליפות העולם בראלי במהלך שנות השמונים והתשעים, אך פרשה מהתחרויות בסיום עונת 1999. בינואר 2015 הודיעה החברה על כוונתה לשוב לאליפות בשנת 2017. חצי שנה לאחר מכן החתימה החברה את מקינן כמנהל הקבוצה החדשה. בעונת 2018 זכתה הקבוצה באליפות היצרנים לראשונה מאז 1999. בהמשך זכתה הקבוצה פעמיים באליפות הנהגים (2019, 2020). בסיום עונת 2020 פרש מהתפקיד והוחלף על ידי יארי-מאטי לאטוולה.
הערות שוליים

↑  Toyota announces 2017 World Rally Championship return with Yaris, Autosport, 30 January 2015
↑  Toyota signs rally legend Tommi Makinen to run new WRC team, Autoblog, 8 July 2015
↑  WRC – Ogier and Toyota FIA World Rally Champions; Latvala takes the win, Federation Internationale de l'Automobile, ‏2018-11-18 (באנגלית)
↑  Latvala named Toyota WRC team principal after Makinen departure, Autosport, 18 December 2020
↑  McRae wins Safari as world champion is disqualified - Daily Nation, www.nation.co.ke
↑  Makinen DSQ - Mitsubishi Ralliart statement., Crash, ‏2000-11-13 (באנגלית)
↑  Result - Telstra Rally Australia., Crash, ‏2002-11-03 (באנגלית)
מקינן במכונית המיצובישי לנסר בראלי פינלנד (2001)
טטרה פאק

| --- | --- |


 נתונים כלליים
 מייסדים:  רובן ראוזינג 
 תקופת הפעילות:  1943–הווה (כ־81 שנים) 
 חברת אם:  טטרה לאוול 
 מיקום המטה:  פילי 
 ענפי תעשייה:  product packaging industry 
 מוצרים עיקריים:  אריזת מזון 
 הכנסות:  10,360,000,000 אירו (נכון ל־2011) 
 עובדים:  22,896 
  
 www.tetrapak.com
 
טטרה פאק הוא תאגיד רב-לאומי לאריזות ועיבוד מזון בבעלות קבוצת "טטרה לאוול", עם משרדים ראשיים בלונד, שבשוודיה. החברה מייצרת ומשווקת אריזות, מכונות מילוי ועיבוד לחלב, משקאות, גבינות, גלידות ומזון מוכן, כולל כלי הפצה למזון בהם ארגזים ועטיפות. טטרה פאק היא חברת אריזות המזון הגדולה בעולם מבחינת מחזור המכירות, היא פועלת ביותר מ-160 מדינות ומעסיקה למעלה מ-24,800 עובדים (נכון לשנת 2017). החברה נמצאת בבעלות פרטית של משפחת גד ראוזינג באמצעות חברת ההחזקות השווייצרית "טטרה לוואל", הכוללת גם את יצרנית ציוד החקלאות DeLaval ויצרנית הבקבוקים PET Sidel. האקדמיה המלכותית השוודית למדעי ההנדסה כינתה את מערכת האריזה טטרה פאק אחת ההמצאות המצליחות ביותר בשוודיה בכל הזמנים.
היסטוריה

טטרה פאק הוקמה על ידי רובן ראוזינג על בסיס המצאה של אריק וולנברג, קרטון נייר מצופה פלסטיק בצורת ארבעון - בלועזית: טטרהדרון, ממנו נגזר שם החברה. בשנות ה-60 וה-70 הפיתוח של חבילת ה"טטרה בריק" וטכנולוגיית האריזה הסטרילית אפשרו ההפצה והאחסון של מוצרי מזון בייצור תעשייתי. מתחילת שנות החמישים ועד אמצע שנות התשעים עמדו בראש החברה שני בניו של רובן ראוזינג, הנס ראוזינג וגד ראוזינג, שלקחו את החברה מעסק משפחתי של שישה עובדים, בשנת 1954, לתאגיד רב לאומי.
בשנת 1981 עבר מטה החברה למקלט מס בעיר לוזאן שבשווייץ, כדי לחסוך בתשלומי המיסים.
בשנת 1991 רכשה טטרה פאק את חברת "אלפא- לאוול" השוודית (Alfa Laval (אנ')) תמורת כ-2.5 מיליארד דולר. "אלפא- לאוול" מתמחה בייצור ציוד חקלאי וציוד לעיבוד מזון. אחר כך נמכרה "אלפא- לאוול" למעט החטיבה העוסקת בציוד למחלבות.
בשנת 1995, רכש גד ראוזינג את חלקו של אחיו הנס ראוזינג בחברה. גד ראוזינג נפטר בשנת 2000, שלושת ילדיו ירשו את החברה. בשנת 2019 המגזין פורבס העריך את הונם של כל אחד מילדיו בכ-8 מיליארד דולר. הנס ראוזינג גר בלונדון משנת 1982 ועד מותו בשנת 2019 ועסק בנדבנות. בנו הנס כריסטיאן ראוזינג, הואשם ברצח אשתו בשנת 2012, אחר לאחר חקירה נמסר שמתה ממנת יתר של סמים, אך ראוזינג לא הודיעה על כך לאיש ובמשך חודשיים.
פעילות בישראל

בתחילת שנות ה-70 של המאה ה-20, נעשה ניסיון לרכוש את הטכנולוגיה של החברה לייצור אריזות חלב בקרטון (במקום בשקיות חלב), בעיקר לחלב עמיד. החברה סרבה בגלל החרם הערבי ורק לאחר הסכם אוסלו וסיום החרם, החלה לפעול בישראל באמצעות חברת בת "טטרה פאק (ישראל)". בישראל בניגוד לעולם נתח השוק של החברה הוא קטן יחסית למתחרה הנורווגית שלה חברת אלופק (Elopak) הפועלת בשיתוף מפעל "דוקרט" מקיבוץ כפר מסריק.
השפעה על הסביבה

פרק זה לוקה בחסר. אנא תרמו לוויקיפדיה ו.
האריזות שמייצרת החברה אינן קלות למחזור. הן כוללות שכבות של פלסטיק, נייר ואלומיניום. לא ניתן למחזר אותן עם נייר וקרטון והן דורשות תהליך מחזור ייחודי. נכון לשנת 2020, אריזות דוגמת אריזות טטרה פאק אינן ניתנות למחזור בישראל.
הערות שוליים

↑  הארץ, פלא קטן, כסף גדול, באתר TheMarker‏, 2 במאי 2004
↑  סטיוארט ג'פריז, הגרדיאן, השלדים של אצולת קרטוני החלב נחשפים, באתר הארץ, 20 ביולי 2012
↑  המשפחה שמרוויחה 4 מיליון דולר בשעה, באתר ‏מאקו‏, 12 באוגוסט 2019
↑  "THE RICHEST PEOPLE IN THE WORLD". Forbes. נבדק ב-2019-04-16.
↑  סוכנויות הידיעות, מיליארדר בריטי המכור לסמים נעצר בחשד לרצח אשתו, באתר TheMarker‏, 11 ביולי 2012
↑  בן קווין, הגרדיאן, המיליארדרית שמתה העבירה מידע על רצח ראש ממשלת שוודיה ב-1986, באתר הארץ, 29 באוגוסט 2012
↑  רזי גוטרמן, חשש של חברה שוודית מהחרם הערבי יעכב שיווק החלב באריזות קרטון, מעריב, 1 ביולי 1971
עמי שמיר, מוקשים בשביל החלב, למרחב, 20 במרץ 1970
↑  הדס מנור, ‏שטרום אישר שיתוף פעולה בין חברות מישראל ונורבגיה המחזיקות 90% מהקרטונים לחלב, באתר גלובס, 5 באפריל 2005
| --- | --- |
בקרת זהויות :  BIBSYS: 90546172  BnF: cb169085554 (data)  LCCN: n90637628  SELIBR: 222698  VIAF: 172471109   WorldCat (עם VIAF): 172471109 
השכבות של אריזות תוצרת טטרה פאק
טומי טיילור

תומאס "טומי" טיילור (באנגלית: Tommy Taylor; ‏29 בינואר 1932 - 6 בפברואר 1958) היה כדורגלן אנגלי ששיחק בעמדת החלוץ, והיה אחד משמונה שחקני מנצ'סטר יונייטד שנהרגו באסון האווירי במינכן.
טיילור החל את הקריירה בבארנסלי, ועבר ב-1953 למנצ'סטר יונייטד. על אף ששיחק רק חמש שנים בקבוצה בטרם מצא את מותו, הוא זכור כאחד מגדולי החלוצים במועדון בכל הזמנים.
קריירת משחק

טיילור נולד בסמיתיס, הסמוכה לעיר בארנסלי. כנער עבד במכרה פחם, והחל לשחק בקבוצת הכדורגל המקומית של העובדים. כשהיה בן 16 בלבד אותר טיילור על ידי סקאוטים של קבוצת בארנסלי, שהציעו לו להצטרף למועדון. ביולי 1949 חתם טיילור בקבוצה מליגת המשנה, והחל לשחק במדיה בעונת 1950/1951. הופעת הבכורה שלו הייתה ב-7 באוקטובר 1950, בניצחונה הביתי של בארנסלי 3-1 על גרימסבי טאון. בפעם הבאה ששותף, ב-4 בנובמבר מול קווינס פארק ריינג'רס, כבש טיילור שלושער בדרך לניצחון מוחץ 7-0. בסך הכול רשם טיילור 12 הופעות בעונת הבכורה שלו, בהן כבש שבעה שערים, וזאת במקביל לגיוסו לצבא הבריטי שמנע ממנו לשחק לאורך רוב עונת 1951/1952.
במהלך עונת 1952/1953 כבש טיילור 19 שערים ב-28 משחקי ליגה במדי בארנסלי. במרץ 1953, כחודשיים לפני תום העונה, נמכר טיילור לאלופת אנגליה המכהנת, מנצ'סטר יונייטד. סכום ההעברה החריג עמד על 29,999 ליש"ט. מאט באזבי, מאמן היונייטד, לא רצה שטיילור יישא בנטל של היותו "שחקן של 30,000 ליש"ט", אז כדי למנוע זאת ממנו שלף באזבי שטר של לירת שטרלינג אחת והעביר אותו לאישה שהגישה תה בזמן המשא ומתן. ההעברה נחשבה בזמנה לאחת הגבוהות בתולדות הכדורגל האנגלי.
תחילת דרכו של טיילור במנצ'סטר הייתה מוצלחת. הוא כבש צמד כבר בהופעת הבכורה שלו, ועד לסיום העונה כבש שבעה שערים ב-11 הופעות בלבד. במשך ארבע עונות רצופות היה טיילור לחלוץ הבכיר והקבוע של הקבוצה, וכבש לפחות עשרים שערים בכל עונה. בטווח הזמן הזה היה מהבולטים בקבוצה שזכתה בשתי אליפויות אנגליה רצופות בעונות 1955/1956 ו-1956/1957. ערכו של טיילור עלה, ובאזבי אף סירב להצעתה של אינטר מילאנו ב-1957 לרכוש את החלוץ תמורת 65,000 ליש"ט, שהיו שוברים את שיא ההעברות באותו הזמן. באותה שנה כבש טיילור שלושער לרשתה של אסטון וילה במשחק מגן הקהילה, בדרך לניצחון 4-0.
עד לתאונה שגבתה את חייו ערך טיילור 191 הופעות במדי מנצ'סטר יונייטד בכל המסגרות, בהן כבש 131 שערים.
קריירת משחק > נבחרת אנגליה

לטיילור הייתה קריירה קצרה של ארבע שנים בנבחרת אנגליה תחת המאמן וולטר וינטרבוטום. עד למותו בתאונה, היה צריך טיילור בעיני רבים להפוך ליורשו של נאט לופטהאוס הוותיק בהתקפת הנבחרת.
הוא החל את דרכו בנבחרת ב-17 במאי 1953 במשחק ידידות מול ארגנטינה, וכבר במשחקו השני בנבחרת כבש את שער הבכורה שלו, במשחק ידידות מול צ'ילה. טיילור נכלל בסגל אנגליה למונדיאל 1954, ואף פתח בשניים מתוך שלושת משחקיה של אנגליה בטורניר.
יכולת כיבוש השערים של טיילור באה לידי ביטוי גם בנבחרת. הוא כבש פעמיים שלושער במסגרת מוקדמות מונדיאל 1958, מול אירלנד ודנמרק, וגם במשחקו הבינלאומי האחרון כבש צמד שערים בניצחון 4-0 על צרפת. בסך הכול כבש טיילור 16 פעמים ב-19 הופעות בינלאומיות בלבד.
מותו

ב-1 בפברואר 1958 היה שותף טיילור בניצחונה של מנצ'סטר 5-4 על ארסנל באצטדיון ארסנל בלונדון. לאחר המשחק המריאה הקבוצה לבלגרד לקראת משחק הגומלין ברבע גמר גביע אירופה לאלופות מול הכוכב האדום בלגרד. המשחק הסתיים בשוויון 3-3 שהעניק ליונייטד את הכרטיס לחצי הגמר, בעקבות ניצחון 2-1 במשחק הראשון.
ב-6 בפברואר 1958, יממה לאחר המשחק, יצאה הקבוצה בטיסה ישירה מבלגרד. עם זאת, המטוס נאלץ לנחות במינכן שבגרמניה על מנת לתדלק מחדש. לאחר שני ניסיונות המראה שכשלו עקב בעיות במנוע, החליט צוות הטיסה לנסות להמריא בפעם השלישית ולא לדחות את ההמראה, עקב אילוצי לוח זמנים. בזמן ניסיון ההמראה השלישי פגע המטוס בשלג שנערם על המסלול, איבד מהירות ולא יכול היה להמריא. הוא חצה את המסלול דרך גדר שדה התעופה והתרסק. בין הרוגי ההתרסקות היו שמונה משחקני הקבוצה, ובהם טיילור, שנהרג במקום. הוא היה בן 26 בלבד במותו.
תארים

אליפות אנגליה (2): 1955/1956, 1956/1957
מגן הקהילה (2): 1956, 1957